Fontos jogi nyilatkozat

|

52007BP0120(01)

1. Az Európai Parlament 2007. április 24-i határozata az Európai Gyógyszerügynökség 2005-ös pénzügyi évre vonatkozó költségvetésének végrehajtása alóli mentesítésről (C6-0394/2006 - 2006/2161(DEC)

Hivatalos Lap 074 E , 20/03/2008 o. 0227 - 0227

		1.Az Európai Parlament 2007. április 24-i határozata az Európai Gyógyszerügynökség 2005-ös pénzügyi évre vonatkozó költségvetésének végrehajtása alóli mentesítésről (C6-0394/2006 - 2006/2161(DEC)Az Európai Parlament,- tekintettel az Európai Gyógyszerügynökség 2005-ös pénzügyi évre vonatkozó végleges beszámolójára [1],- tekintettel a Számvevőszéknek az Európai Gyógyszerügynökség 2005-ös pénzügyi évre vonatkozó végleges éves beszámolójáról szóló éves jelentésére, az ügynökség válaszaival együtt [2],- tekintettel a Tanács 2007. február 27-i ajánlására (5711/2007 - C6-0080/2007),- tekintettel az EK-Szerződésre és különösen annak 276. cikkére,- tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre [3], és különösen annak 185. cikkére,- tekintettel az emberi felhasználásra szánt gyógyszerek és állatgyógyászati készítmények engedélyezésére és felügyeletére vonatkozó közösségi eljárások meghatározásáról és az Európai Gyógyszerügynökség létrehozásáról szóló, 2004. március 31-i 726/2004 /EK európai parlamenti és tanácsi rendeletre [4], és különösen annak 68. cikkére,- tekintettel az 1605/2002/EK, Euratom tanácsi rendelet [5] 185. cikkében említett szervezetekre vonatkozó költségvetési keretrendeletről szóló 2002. november 19-i 2343/2002/EK, Euratom bizottsági rendeletre, és különösen annak 94. cikkére,- tekintettel eljárási szabályzata 71. cikkére, valamint V. mellékletére,- tekintettel a Költségvetési Ellenőrző Bizottság jelentésére, és a Környezetvédelmi, Közegészségügyi és Élelmiszer-biztonsági Bizottság véleményére (A6-0099/2007),1. mentesítést ad az Európai Gyógyszerügynökség igazgatójának a 2005-ös pénzügyi évre vonatkozó általános költségvetés végrehajtása alól;2. észrevételeit a mellékelt állásfoglalásban foglalja össze;3. utasítja elnökét, hogy továbbítsa ezt a határozatot, valamint annak szerves részét képező állásfoglalást az Európai Gyógyszerügynökség igazgatójának, a Tanácsnak, a Bizottságnak, és a Számvevőszéknek, illetve gondoskodjon az Európai Unió Hivatalos Lapjában való közzétételről (L sorozat).[1] HL C 266., 2006.10.31., 4. o.[2] HL C 312., 2006.12.19., 12. o.[3] HL L 248., 2002.9.16., 1. o. Az 1995/2006/EK, Euratom rendelettel módosított rendelet. (HL L 390., 2006.12.30., 1. o.)[4] HL L 136., 2004.4.30., 1. o. A legutóbb az 1901/2006/EK rendelettel (HL L 378., 2006.12.27., 1. o.) módosított rendelet.[5] HL L 357., 2002.12.31., 72. o.--------------------------------------------------


title: A Tanács (EU) 2015/2071 határozata (2015. november 10.) a Nemzetközi Munkaügyi Szervezet kényszermunkáról szóló 1930. évi egyezménye 2014. évi jegyzőkönyvének az 1–4. cikkben foglalt, a büntetőügyekben folytatott igazságügyi együttműködéshez kapcsolódó vonatkozások tekintetében az Európai Unió érdekében történő megerősítésére a tagállamoknak adott felhatalmazásról

text:
               18.11.2015

               HU

               Az Európai Unió Hivatalos Lapja

               L 301/47

         A TANÁCS (EU) 2015/2071 HATÁROZATA
   (2015. november 10.)
   a Nemzetközi Munkaügyi Szervezet kényszermunkáról szóló 1930. évi egyezménye 2014. évi jegyzőkönyvének az 1–4. cikkben foglalt, a büntetőügyekben folytatott igazságügyi együttműködéshez kapcsolódó vonatkozások tekintetében az Európai Unió érdekében történő megerősítésére a tagállamoknak adott felhatalmazásról
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 82. cikke (2) bekezdésére, összefüggésben 218. cikke (6) bekezdése a) pontjának v. alpontjával,
   tekintettel az Európai Bizottság javaslatára,
   tekintettel az Európai Parlament egyetértésére,
   mivel:

               (1)

               Az Unió támogatja mindazon nemzetközi munkaügyi egyezmények megerősítését, amelyeket a Nemzetközi Munkaügyi Szervezet (ILO) naprakésznek minősít, és amelyek hozzájárulnak az Uniónak az emberi jogok és a mindenkit megillető méltányos munkakörülmények érvényesülése érdekében kifejtett erőfeszítéseihez, valamint az emberkereskedelem felszámolásához az Unión belül és azon kívül, mely utóbbi törekvésnek az alapvető munkaügyi elvek és jogok védelme kulcsfontosságú eleme.

               (2)

               A Nemzetközi Munkaügyi Szervezet kényszermunkáról szóló 1930. évi egyezménye, amelyet a 2014. évi jegyzőkönyv egészít ki, alapvető jelentőségű ILO-egyezmény, amely hatással van azokra a szabályokra, amelyek az alapvető munkaügyi normákra hivatkoznak.

               (3)

               Tekintve, hogy a Nemzetközi Munkaügyi Szervezet kényszermunkáról szóló 1930. évi egyezményének 2014. évi jegyzőkönyve (a továbbiakban: a jegyzőkönyv) hatálya kiterjed az Európai Unió működéséről szóló szerződés EUMSZ 82. cikkének (2) bekezdésében szabályozott, a bűncselekmények áldozatainak védelmére vonatkozó területre, az Unió már elfogadott olyan közös szabályokat, amelyek e területet széleskörűen szabályozzák, különösen a 2011/36/EU európai parlamenti és tanácsi irányelvet (1), valamint a 2012/29/EU európai parlamenti és tanácsi irányelvet (2). A jegyzőkönyv befolyásolhatja e közös szabályokat.

               (4)

               Az ILO-alapokmány 19. cikkének az egyezmények elfogadásáról és megerősítéséről szóló (4) bekezdése a jegyzőkönyvekre is vonatkozik, melyek kötelező erejű nemzetközi megállapodások, egy egyezményhez kapcsolódnak és a feleknek meg kell erősíteniük őket.

               (5)

               Az Unió nem erősítheti meg az egyezményt, mert annak kizárólag államok lehetnek részes felei.

               (6)

               Ezért szükséges, hogy a tagállamok az EUMSZ 82. cikkének (2) bekezdése értelmében európai uniós hatáskörbe tartozó kérdések tekintetében felhatalmazást kapjanak arra, hogy az Unió érdekében közösen fellépve megerősítsék a jegyzőkönyvet.

               (7)

               A jegyzőkönyv 1–4. cikke a bűncselekmények áldozatainak védelmét érintő uniós jogalkotásra vonatkozó kötelezettségeket tartalmaz. Következésképpen e rendelkezések az EUMSZ harmadik része V. címének és különösen annak 82. cikke (2) bekezdésének hatálya alá tartoznak.

               (8)

               Az EUMSZ 82. cikkének (2) bekezdése az egyetlen jogalap, amelyre ez a határozat alapozható. A jegyzőkönyv, különösen annak 4. cikke, a kényszer- és kötelező munka áldozatainak tartózkodási státusát is érinti, amennyiben az szükséges feltétele annak, hogy az áldozatok a megfelelő és hatékony jogorvoslathoz hozzáférhessenek. Ez az EUMSZ 79. cikkéhez kapcsolódó célkitűzés azonban pusztán járulékos, miközben az EUMSZ 82. cikkének (2) bekezdéséhez kapcsolódó célkitűzések elsődleges célként, illetve összetevőként határozhatók meg.

               (9)

               Az Európai Unióról szóló szerződéshez és az EUMSZ-hez csatolt, Dánia helyzetéről szóló 22. jegyzőkönyv 1. és 2. cikke értelmében Dánia nem vesz részt ennek a határozatnak az elfogadásában, az rá nézve nem kötelező és nem alkalmazandó.

               (10)

               Az Egyesült Királyságra és Írországra nézve a 2011/36/EU irányelv és a 2012/29/EU irányelv egyaránt kötelező érvényű, ezért ez a két tagállam részes fele e határozat elfogadásának.

               (11)

               A tagállamoknak felhatalmazást kell kapniuk arra, hogy megerősítsék a jegyzőkönyvet az 1–4. cikkben foglalt, a büntetőügyekben folytatott igazságügyi együttműködéshez kapcsolódó vonatkozások tekintetében. A jegyzőkönyvnek az Unióra átruházott hatáskörökbe tartozó, a büntetőügyekben folytatott igazságügyi együttműködésre vonatkozó részektől eltérő részei egy másik, ezzel a határozattal egy időben elfogadott határozat tárgyát képezik.

         ELFOGADTA EZT A HATÁROZATOT:
   1. cikk
   Azon – a jegyzőkönyv 1–4. cikkében foglalt – részek vonatkozásában, amelyek az EUMSZ 82. cikkének (2) bekezdése által az Unióra átruházott hatáskörökbe tartoznak, a tagállamok felhatalmazást kapnak a Nemzetközi Munkaügyi Szervezet kényszermunkáról szóló 1930. évi egyezménye 2014. évi jegyzőkönyvének megerősítésére.
   2. cikk
   A tagállamoknak meg kell tenniük azokat a lépéseket, amelyek a jegyzőkönyvet megerősítő okiratok mielőbbi, lehetőleg 2016. december 31-ig a Nemzetközi Munkaügyi Hivatal főigazgatójánál történő letétbe helyezéséhez szükségesek.
   3. cikk
   Ennek a határozatnak a tagállamok a címzettjei.

      Kelt Brüsszelben, 2015. november 10-én.

            a Tanács részéről

            az elnök

         P. GRAMEGNA

      (1)  Az Európai Parlament és a Tanács 2011/36/EU irányelve (2011. április 5.) az emberkereskedelem megelőzéséről, és az ellene folytatott küzdelemről, az áldozatok védelméről, valamint a 2002/629/IB tanácsi kerethatározat felváltásáról (HL L 101., 2011.4.15., 1. o.).

      (2)  Az Európai Parlament és a Tanács 2012/29/EU irányelve (2012. október 25.) a bűncselekmények áldozatainak jogaira, támogatására és védelmére vonatkozó minimumszabályok megállapításáról és a 2001/220/IB tanácsi kerethatározat felváltásáról (HL L 315., 2012.11.14., 57. o.).


title: 2005/42/EK: A Bizottság határozata (2004. december 22.) az Amerikai Egyesült Államok kormánya és az Európai Közösség közötti, az irodai berendezések energiahatékonyságára vonatkozó címkézési programok összehangolásáról szóló megállapodás szerinti irányítási szervek által meghozandó, a monitorok előírásait meghatározó C. melléklet II. része felülvizsgálatáról szóló határozattal kapcsolatos közösségi álláspont meghatározásáról

text:
               22.1.2005

               HU

               Az Európai Unió Hivatalos Lapja

               L 20/24

      A BIZOTTSÁG HATÁROZATA

   (2004. december 22.)
   az Amerikai Egyesült Államok kormánya és az Európai Közösség közötti, az irodai berendezések energiahatékonyságára vonatkozó címkézési programok összehangolásáról szóló megállapodás szerinti irányítási szervek által meghozandó, a monitorok előírásait meghatározó C. melléklet II. része felülvizsgálatáról szóló határozattal kapcsolatos közösségi álláspont meghatározásáról
   (2005/42/EK)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel az Amerikai Egyesült Államok kormánya és az Európai Közösség közötti, az irodai berendezések energiahatékonyságára vonatkozó címkézési programok összehangolásáról szóló megállapodás megkötéséről szóló, 2003. április 8-i 2003/269/EK (1) tanácsi határozatra és különösen annak 3. cikke (3) bekezdésére,
   mivel:

               (1)

               A megállapodás elrendeli, hogy az Európai Bizottság az Egyesült Államok környezetvédelmi hivatalával (EPA) együttműködve a piaci változásoknak megfelelően értékelje újra a megállapodás C. mellékletében felsorolt irodai berendezéseket jellemző címkézésre vonatkozó előírásokat. A számítógép-monitorok piacán bekövetkezett fejlődés az előírások felülvizsgálatát eredményezte.

               (2)

               Az előírások módosításával kapcsolatos közösségi álláspontot a Bizottság határozza meg, a Tanács által kijelölt különbizottsággal folytatott konzultációt követően.

               (3)

               Az e határozatban elrendelt intézkedések figyelembe veszik az irodai berendezésekre vonatkozó közösségi energiahatékonysági címkézési programról szóló, 2001. november 6-i 2422/2001/EK rendelet (2) 8. és 11. cikkében említett Európai Közösség Energy Star Hivatala véleményét.

               (4)

               A közösségi álláspont elfogadása tekintetében a Bizottság konzultált a Tanács által kijelölt különbizottsággal.

               (5)

               A C. melléklet II. részében feltüntetett, monitorokra vonatkozó előírásokat hatályon kívül kell helyezni és azok helyébe az e határozathoz mellékelt előírások lépnek,

         ELFOGADTA EZT A HATÁROZATOT:
   Egyetlen cikk
   Az Amerikai Egyesült Államok kormánya és az Európai Közösség közötti, az irodai berendezések energiahatékonyságára vonatkozó címkézési programok összehangolásáról szóló megállapodás szerinti irányítási szervek által meghozandó, a monitorok előírásait meghatározó C. melléklet II. része felülvizsgálatáról szóló határozattal kapcsolatosan elfogadandó közösségi álláspont a csatolt határozattervezeten alapul.

      Kelt Brüsszelben, 2004. december 22-én.

            a Bizottság részéről

         Jaques BARROT

            alelnök

      (1)  HL L 99., 2003.4.17., 47. o.

      (2)  HL L 332., 2001.12.15., 1. o.

      MELLÉKLET

         Az Amerikai Egyesült Államok kormánya és az Európai Közösség közötti, az irodai berendezésekre vonatkozó energiahatékonysági címkézési programok összehangolásáról szóló megállapodás szerinti igazgatási szervek

            HATÁROZATA

         (…)
         a monitorok előírásait meghatározó C. melléklet II. részének felülvizsgálatáról
         AZ IRÁNYÍTÁSI SZERVEK,
         tekintettel az Amerikai Egyesült Államok kormánya és az Európai Közösség közötti, az irodai berendezésekre vonatkozó energiahatékonysági címkézési programok összehangolásáról szóló megállapodásra és különösen annak X. cikke (2) bekezdésére,

               A KÖVETKEZŐKÉPPEN HATÁROZTAK:
         A megállapodás C. mellékletének II. részében előírt, a monitorra vonatkozó előírások hatályukat vesztik és azok helyébe az e határozat mellékletében szereplő előírások lépnek.

            Ezt a két eredeti példányban készült határozatot a társelnökök írják alá. Ez a határozat 2005. január 1-jétől alkalmazandó.
            Kelt Washingtonban, ….

                  az Egyesült Államok Környezetvédelmi Hivatala részéről

               …

            Kelt Brüsszelben, ….

                  az Európai Közösség részéről

               …

         A MEGÁLLAPODÁS C. MELLÉKLETÉNEK II. RÉSZE
         II.   SZÁMÍTÓGÉP-MONITOROK MŰSZAKI ELŐÍRÁSAI
         1.   Meghatározások:
         A.   Számítógép-monitor („Monitor” megnevezés is használatos):
         A kereskedelmi forgalomban beszerezhető, közös készülékházban kijelző képernyőt és annak elektronikai tartozékait tartalmazó, számítógépektől egy vagy több bemeneten (például VGA, DVI és/vagy IEEE 1394) kapott információkat megjeleníteni képes elektronikai termék. A monitor általában katódsugárcsöves (CRT), folyadékkristályos (LCD) vagy más típusú kijelző eszközzel felszerelt termék. A meghatározás elsősorban számítógépekkel használt normál monitorokra vonatkozik. A számítógép-monitornak minősülő termék legalább 12” látható képátlós képernyővel rendelkezik, és független fali csatlakozóaljzatból, vagy váltakozófeszültségű adapterről táplált akkumulátoros tápegységről működtethető. A hangoló-vevő egységgel felszerelt számítógép-monitorok abban az esetben minősülhetnek ezen előírás értelmében Energy Star termékeknek, ha azokat számítógép-monitorként (tehát elsődlegesen számítógép-monitorként használatos), vagy ha kettős célú, számítógép-monitor és televízió funkciókat ellátó készülékként bocsátják piacra és értékesítik a fogyasztók számára. A hangoló-vevő egységgel felszerelt és számítógépes használatra alkalmassá tett, de televíziókészülékként értékesített termékekre ez az előírás nem vonatkozik.
         B.   Bekapcsolt/aktív üzemmód:
         A termék tápfeszültség-forráshoz csatlakozik és képet jelenít meg. Ebben az üzemmódban az energiaigény tipikusan nagyobb, mint alvó és kikapcsolt üzemmódokban.
         C.   Alvó/kis energiaigényű üzemmód:
         Csökkentett energiaigényű üzemmód, amelyben a számítógépről kapott utasítások vagy más műveletek hatására a monitor aktív üzemmódba kapcsol. Ebben az üzemmódban a képernyő sötét és csökkentett az energiafelvétel. A felhasználótól/számítógéptől kapott utasítás érzékelésekor (pl. ha a felhasználó megmozdítja az egeret vagy lenyom egy billentyűt a billentyűzeten) a számítógép-monitor aktív üzemmódba kapcsol.
         D.   Üzemen kívüli/készenléti üzemmód:
         A legkisebb energiaigényű üzemmód, amelyet a felhasználó nem kapcsolhat ki (nem hatástalaníthat), és amely a tápfeszültség-forráshoz csatlakoztatott állapotban és a gyártó utasításai szerinti használatkor korlátlan ideig megmarad. Ennek az előírásnak az alkalmazásában az alvó üzemmód olyan állapotot jelent, amelyben a számítógép-monitor a tápfeszültség-forráshoz csatlakoztatott, képet nem jelenít meg, és a felhasználótól/számítógéptől érkező közvetlen jel által bekapcsolható (pl. ha a felhasználó megnyomja a bekapcsológombot) (1).
         E.   Kikapcsolt üzemmód:
         Olyan üzemmód, amelyben a termék a hálózathoz csatlakoztatott, de a külső tápfeszültség-forrás áramköre meg van szakítva. Ezt az üzemmódot általában a felhasználó állítja be a tápfeszültség-kapcsoló működtetésével. Ebben az üzemmódban a termék elektromos energiát nem fogyaszt és a 0 watt teljesítményfelvétel mérhető.
         F.   Leválasztott üzemmód:
         Ebben az üzemmódban a termék nem csatlakozik a tápfeszültség-forráshoz.
         2.   Termékek megfelelése:
         Egy számítógép-monitor abban az esetben minősíthető az Energy Star követelmények szerint megfelelőnek, ha megfelel az 1. szakasz A. pontjában előírt meghatározásnak és kielégíti az alábbi 3. szakaszban található előírás szerinti követelményeket. Az 1. szakaszban leírtak értelmében ezek a előírások nem alkalmazandók televíziókészülékként piacra bocsátott és értékesített termékek vonatkozásában.
         3.   A megfelelőnek minősített termékek energiahatékonysági előírásai:
         Energy Star minősítés csak a 2. szakaszban felsorolt és az alábbi követelményeket kielégítő termékekhez adható meg. Az 1. és 2. szint hatályba lépésének a napja ennek az előírásnak a 6. szakaszában található.
         Széles képformátumú típusok:
         A széles képformátumú (tehát 16:9, 15:9 stb.) típusok megkaphatják az Energy Star minősítést, ha kielégítik az itt előírt energiahatékonysági követelményeket. A széles képformátumú típusok számára nincsenek külön meghatározott előírások, és ennek megfelelően az ilyen készülékeknek az alábbi 3. szakasz A. és B. pontjában előírt követelményeket kell kielégíteniük. A 2. szint esetében a széles képformátumú típusok vonatkozásában jövőbeli változtatásokat vagy pontosításokat értékelik és megfontolják.
         A.   Bekapcsolt/aktív üzemi üzemmód
         1.   1. szint:
         Egy számítógép-monitor akkor minősíthető Energy Star terméknek, ha bekapcsolt üzemmódban energiafogyasztása nem haladja meg a következő képlet szerint kiszámított értéket: Y = 38X + 30. Ebben a képletben Y mértékegysége watt, és értéke a legközelebbi egész számra felfelé kerekített, X pedig a képpontok száma megapixelben tizedes szám formában megadva (pl. 1 920 000 pixel = 1,92 megapixel). Például egy 1 800 × 1 440 képpontos, vagyis 2 592 000 pixel felbontású számítógép-monitor maximális energiafogyasztása: 38*(2,592) + 30 = 128,49, felfelé kerekítve 129 watt. Ennek a képletnek megfelelően a számítógép-monitor maximális engedélyezett energiafogyasztási értékeit az alábbi 1. táblázat tünteti fel.
         2.   2. szint:
         Egy számítógép-monitor akkor minősíthető Energy Star terméknek, ha bekapcsolt üzemmódban energiafogyasztása nem haladja meg a következő képlet szerint kiszámított értéket: Ha X < 1 megapixel, akkor Y = 23; ha X ≥ 1 megapixel, akkor Y = 28X. Ebben a képletben Y mértékegysége watt, és értéke a legközelebbi egész számra felfelé kerekített, X pedig a képpontok száma megapixelben tizedes szám formában megadva (pl. 1 920 000 pixel = 1,92 megapixel). Például egy 1 024 × 768 képpontos, vagyis 0,78 megapixel képfelbontású számítógép-monitor maximális energiafogyasztása Y = 23 watt, és egy 1 600 × 1 200 képpontos képfelbontású számítógép-monitor maximális energiafogyasztása 28 * (1,92) = 53,76, vagy felfelé kerekítve 54 watt.
         1. táblázat
         Minta – 1. szint maximális energiafogyasztási szintek bekapcsolt üzemmódban

                     Képfelbontás

                     Képpontok száma összesen

                     Maximális energiafogyasztás 1. szinten

                     640 × 480

                     307 200

                     42 watt

                     800 × 600

                     480 000

                     49 watt

                     1 024 × 768

                     786 432

                     60 watt

                     1 280 × 768

                     983 040

                     68 watt

                     1 280 × 1 024

                     1 310 720

                     80 watt

                     1 600 × 1 024

                     1 638 400

                     93 watt

                     1 600 × 1 200

                     1 920 000

                     103 watt

                     1 920 × 1 200

                     2 304 000

                     118 watt

                     1 800 × 1 440

                     2 592 000

                     129 watt

                     2 048 × 1 440

                     2 949 120

                     143 watt

                     2 048 × 1 536

                     3 145 728

                     150 watt

               A számítógép-monitorokat az Energy Star minősítés megadásához a Tesztelési módszerek című 4. szakaszban előírt tesztelési eljárásnak kell alávetni.
         B.   Alvó és üzemen kívüli üzemmódok
         1.   1. és 2. szint:
         Az alvó és üzemen kívüli üzemmódokban az energiafogyasztás engedélyezett maximális értékét az alábbi 2. táblázat tünteti fel. A több alvó üzemmóddal (pl. alvó és mélyen alvó) rendelkező számítógép-monitoroknak mindkét üzemmódban ki kell elégíteniük az alvó üzemmódhoz előírt követelményt. Például az 1. szint esetében egy alvó üzemmódú számítógép-monitoron mért 7 watt és mélyen alvó módban mért 3 watt nem minősíthető megfelelőnek, mert az egyik alvó üzemmódban mért érték nagyobb, mint 4 watt.
         2.   Alvó üzemmódra vonatkozó kivétel:
         Az olyan számítógép-monitor, amely képes automatikusan bekapcsolt/aktív üzemmódból üzemen kívüli/készenléti üzemmódba kapcsolni, megfelelnek az energiafogyasztási követelményeknek, ha az energiafogyasztás 2 watt vagy kevesebb az 1. szint esetében és 1 watt vagy kevesebb a 2. szint esetében. A számítógép-monitornak üzemen kívüli/készenléti üzemmódba kell lépnie a felhasználó beavatkozásának abbahagyásától számított 30 percen, vagy a számítógép-megállapodás későbbi változataiban (jelenleg a 3.0 változat van érvényben) meghatározott más időtartamon belül. A felhasználó újbóli beavatkozásakor (pl. az egér megmozdításakor vagy a billentyűzeten egy billentyű lenyomásakor) a számítógép-monitornak vissza kell térnie a rendes üzemi állapotába. Más szavakkal: alvó üzemmód nem szükséges abban az esetben, ha a számítógép-monitor bekapcsolt/aktív üzemmódból képes üzemen kívüli/készenléti üzemmódba kapcsolni és kielégíti az üzemen kívüli/készenléti üzemmódhoz előírt Energy Star követelményeket.
         2. táblázat:
         Energiahatékonysági kritériumok az alvó és üzemen kívüli üzemmódokhoz (1. és 2. szint)

                     1. szint

                     2. szint

                     Alvó üzemmód

                     ≤ 4 watt

                     ≤ 2 watt

                     Készenléti üzemmód

                     ≤ 2 watt

                     ≤ 1 watt

               3.   Alvó üzemmód engedélyezése:
         A számítógép-monitor alvó üzemmódjával energiatakarékosság csak akkor érhető el, ha ez az energiatakarékossági üzemmód engedélyezett. Az üzemmód engedélyezését és az alapértelmezett időzítéseket a számítógép vezérli; ha lehetséges (pl. ha a monitor gyártója üzleti kapcsolatban áll számítógépek gyártóival, vagy a monitor gyártója saját számítógépeket, vagy csatolt termékeket is értékesít), akkor a monitor gyártója gondoskodik arról, hogy az Energy Star minősítésű számítógép-monitor alvó üzemmódja a vevőhöz történő leszállításkor engedélyezett beállítású legyen. A számítógépnek a számítógép-monitor alvó üzemmódját a felhasználó beavatkozása abbahagyásától számított 30 percen, vagy más meghatározott időtartamon belül működtetnie kell. Ha egy számítógép-monitor képes automatikusan bekapcsolt/aktív üzemmódból üzemen kívüli/készenléti üzemmódba kapcsolni, akkor az alvó üzemmódhoz előírt kritériumokkal összhangban az üzemen kívüli/készenléti üzemmódnak a felhasználó beavatkozásának abbahagyásától számított 30 percen, vagy más meghatározott időtartamon belül aktiválódnia kell..
         4.   Vizsgálati módszerek
         A termékvizsgálat feltételei, módszere és dokumentálása:
         Az alábbi vizsgálati és mérési módszerek összhangban vannak a Videoelektronikai Szabványügyi Szervezet (Video Electronics Standards Association – VESA) Display Metrology Committee és a Nemzetközi Elektrotechnikai Bizottság (IEC) kiadványaiban előírt iránymutatásokkal, és a számítógépmonitor-gyártókkal együttműködve kidolgozott módszerekkel szükség szerint kiegészítik azokat az iránymutatásokat.
         Az Energy Star iránymutatásokban előírt követelményeket kielégítő termékek megfelelőségét a gyártóknak saját maguknak kell vizsgálatokkal igazolniuk, és hitelesíteniük. Számítógép-monitorok olyan típuscsaládjai esetében, amelyeken belül a monitorok a készülékház formája és színe kivételével azonosak, a minősítés egyetlen reprezentatív mintán elvégzett vizsgálat alapján megadható. Ugyanilyen módon az előző évben értékesített modellekhez képest változatlan, vagy csak külső megjelenésében megváltoztatott számítógép-monitorok esetében új vizsgálati adatok benyújtása nem szükséges, amennyiben az előírásokat nem változtatták meg.
         A termékek energiaigényét a tápfeszültség-forrás csatlakozójától vagy a vizsgálat alatt álló termék tápegységétől kell mérni. A számítógép-monitor átlagos tényleges energiafogyasztását meg kell mérni bekapcsolt/aktív üzemmódban, alvó/kis energiaigényű üzemmódban és üzemen kívüli/készenléti üzemmódban. Egy terméktípus hitelesítéséhez szükséges mérések elvégzéséhez a vizsgálat alatt álló terméknek ugyanolyan állapotban kell lennie, mint amilyenben azt a felhasználó számára átadják (pl. összeállítás és beállítások vonatkozásában), kivéve, ha az alábbi utasítások szerinti beállításokat kell elvégezni.
         Elektronikai termékek energiafogyasztásának a mérésében a következetesség biztosítása céljából a következő három fő alkotóelemet tartalmazó eljárást kell követni:

            A termékvizsgálati beállítások és vizsgálati feltételek: Az energiafogyasztás mérésekor az alábbi A.–H. szakaszokban előírt környezeti állapotokat kell biztosítani, és az ott előírt mérési eljárásokat tiszteletben kell tartani.

            Termékvizsgálati módszer: A bekapcsolt/aktív üzemmódban, alvó/kis energiaigényű üzemmódban és üzemen kívüli/készenléti üzemmódban elvégzendő vizsgálatok módszerei az alábbi I. szakaszban találhatók.

            A termékvizsgálat dokumentálása: A minősített termékek adatait az alábbi J. pontban előírt követelmények szerint kell benyújtani.
         Ennek az eljárásnak a betartása biztosítja, hogy külső tényezők nem befolyásolják hátrányosan a vizsgálati eredményeket és a vizsgálati eredmények következetesen megismételhetők. A gyártók saját maguk dönthetik el, hogy a vizsgálatokat házon belül végzik-e el vagy független laboratóriumot bíznak meg a mérések elvégzésével. A vizsgálati berendezésekre példákat és ajánlott vizsgálati felszereléseket a közeljövőben az Energy Star honlapján lehet majd találni, a www.energystar.gov címen.
         Termékvizsgálati beállítások és vizsgálati feltételek
         A.   Vizsgálati körülmények:
         Általános követelmények

                     Tápfeszültség (2)

                     Európa:

                     230 (± 1 %) volt AC, 50 Hz (± 1 %)

                     Észak Amerika:

                     115 (± 1 %) volt AC, 60 Hz (± 1 %)

                     Ausztrália/Új-Zéland:

                     230 (± 1 %) volt AC, 50 Hz (± 1 %)

                     Japán:

                     100 (± 1 %) volt AC, 50 Hz (± 1 %)/60 Hz (± 1 %)

                     Teljes harmonikus torzítás (feszültség):

                     < 2 % THD

                     Környezeti hőmérséklet:

                     20 °C ± 5 °C

                     Relatív páratartalom:

                     30–80 %

                     Vonalimpedancia:

                     < 0,25 ohm

               (Lásd IEC 62301: Elektromos háztartási eszközök – Készenléti energiafogyasztás mérése, 3.2. és 3.3. szakasz, valamint VESA Flat Panel Display Measurements (FPDM) 2.0 szabvány, 301-2. szakasz)
         B.   Sötétkamra-környezet:
         A fényerőméréseket sötétkamra-környezetbe helyezett számítógép-monitoron kell elvégezni. A számítógép-monitor képernyője megvilágításának mért értéke (E) üzemen kívüli/készenléti üzemmódban legfeljebb 1,0 lux vagy annál kevesebb lehet. A méréseket üzemen kívüli/készenléti üzemmódú számítógép képernyőjének a középpontjára merőlegesen rámutató fényerőmérő-eszközzel (LMD) kell elvégezni: (Lásd a VESA FPDM 2.0 szabvány 301-2F szakaszában).
         C.   Színbeállítás és perifériák:
         Minden színbeállító szabályzót (színárnyalat, színtelítettség, gamma stb.) a gyári alapértékre kell beállítani. Az esetleges USB elosztókra vagy bemenetekre semmiféle külső eszközt nem szabad csatlakoztatni. Minden beépített hangszórót, TV hangolóegységet, stb. a felhasználói kezelőszervekkel minimális energiafogyasztásra kell állítani, hogy a nem a monitorhoz kapcsolódó energiafogyasztás minimális legyen. Áramkörök eltávolítását és olyan egyéb tevékenységeket, amelyet a felhasználó nem végezhet el, nem szabad alkalmazni az energiafogyasztás minimalizálása céljából.
         D.   Az energiafogyasztás vizsgálati feltételei:
         A katódsugárcsöves képernyő esetében a (CRT) képpont formátumot a 75 Hz frissítési érték mellett használni kívánt legnagyobb képfelbontásra kell beállítani. A vizsgálathoz VESA Discrete Monitor Timing (DMT), vagy annál újabb ipari szabvány szerinti szinkronizációt kell használni. A katódsugárcsöves monitornak a gyártó által bejelentett minden minőségi követelményt ki kell elégítenie. Folyadékkristályos (LCD) és egyéb rögzített képpontú technológiák alkalmazása esetén a képpont formátumot a természetes alapértékre kell beállítani. A folyadékkristályos képernyő frissítési értéke 60 Hz, kivéve, ha a gyártó kifejezetten attól eltérő frissítési értéket ad meg, amely esetben azt a megadott értéket kell használni.
         E.   Energiafogyasztás-mérési eljárások:
         A számítógép-monitor energiafogyasztásának a mérését előírt vizsgálati minta szerint kell végezni. Legalább 20 perc időtartamú bemelegedési időt kell alkalmazni (Lásd a VESA FPDM 2.0 szabvány 301-2D vagy 305-3 szakaszában előírt bemelegedési vizsgálatot). Legalább ötös amplitúdótényezőjű effektívteljesítmény-mérő műszert kell használni véletlenszerűen kiválasztott egy vagy több termékmintán a 4. szakasz A. pontjában előírt feszültség/frekvencia kombináció mérésére (Lásd a VESA Display Specifications and Measurement Procedures szabvány 1.0 változatának 1.0 átdolgozott kiadásában a 8.1.3. szakaszt). A méréseket akkor kell elvégezni, amikor a leolvasott watt értékek 3 perces időtartamon keresztül változatlanok maradnak. A méréseket akkor kell változatlannak tekinteni, amikor a 3 perces időtartam folyamán a leolvasott watt értékek változásai nem haladják meg az 1 %-ot. (Lásd az IEC 4.3.1. szakaszát). (A gyártóknak a készülék alvó/kis áramfelvételű üzemmódban és üzemen kívüli/készenléti üzemmódban történő mérésekor figyelmen kívül kell hagyniuk a bemeneti szinkronjel ellenőrzési ciklusát. A gyártóknak tized watt pontosságú vagy annál pontosabb hitelesített mérőberendezéseket kell használniuk.
         Az EPA az 50301 szabványból (Lásd BSI 03-2001, BS EN 50301:2001, Audiókészülékek, videókészülékek és azok kiegészítő berendezései energiafogyasztásának a mérése, A. melléklet) kölcsönzött útmutatás alapján kidolgozott egy vizsgálati eljárást, amely szerint a vizsgálathoz szükséges termékminták számát az első termékminta vizsgálati eredményei határozzák meg. Az Energy Star minősítés vonatkozásában abban az esetben, ha a vizsgált számítógép energiafogyasztása minden üzemmódban (Bekapcsolt/aktív üzemmódban, alvó/kis energiaigényű üzemmódban és üzemen kívüli/készenléti üzemmódban) 15 %-kal kevesebb (tehát 15 % vagy annál nagyobb százalékkal), mint az Energy Star előírás, akkor csak egy vizsgálati eljárást kell lefolytatni. Abban az esetben azonban, ha a vizsgált számítógép energiafogyasztása az előírt értéknél bármely üzemmódban 15 %-on belüli értékkel kevesebb (tehát 15 %-nál kisebb az eltérés) akkor két további termékmintát meg kell vizsgálni. Az Energy Star minősítés megadásának előfeltétele, hogy az Energy Star előírásban megadott értékeket egyik mérési eredménynek sem szabad meghaladnia. A vizsgálati adatokat az átlagértékekkel (három vagy több adatvételi pont alapján meghatározott) együtt az Energy Star QPI-nyomtatványon kell benyújtani.

            Ezt a megközelítést az alábbi példa szemlélteti:Példa: Az egyszerűség kedvéért tételezzük fel, hogy az előírás szerint 100 watt vagy annál kisebb egy bizonyos üzemmódhoz. A 15 %-os küszöbérték ekkor 85 watt …
                           —

                           Ha az első termékminta mérési eredménye 80 watt, akkor további vizsgálat elvégzése nem szükséges, és a modell megfelelő (80 watt legalább 15 %-kal hatékonyabb, mint az előírásban szereplő adat, és „kívül esik” a 15 %-os küszöbértéken).

                           —

                           Ha az első termékminta mérési eredménye 85 watt, akkor további vizsgálat elvégzése nem szükséges, és a modell megfelelő (85 watt pontosan 15 %-kal hatékonyabb a műszaki jellemzőkben előírt követelménynél).

                           —

                           Ha az első termékminta mérési eredménye 90 watt, akkor két további termékmintát kell megvizsgálni (90 watt csak 10 %-kal hatékonyabb a műszaki jellemzőkben előírt követelménynél és „belül esik” a 15 %-os küszöbértéken).

                           —

                           Ha három termékminta mérési eredménye 90, 98, és 105 watt, akkor a termék nem minősül Energy Star terméknek – annak ellenére, hogy az átlagérték 98 watt – mert a mért értékek egyike (105 watt) meghaladja az Energy Star műszaki jellemzőkben előírt értéket.

         F.   Fényerőtesztelési minták és eljárások:

            Katódsugárcsöves (CRT) monitorok esetében a vizsgálatot végző szakembernek be kell állítania az AT01P (Alignment Target 01 Positive Mode) vizsgálati mintát (VESA FPDM 2.0 szabvány, A112-2F, AT01P) a képernyőméret beállításához és annak a használatával be kell állítania a gyártó által javasolt képméretet, amely tipikusan valamivel kisebb, mint a maximális látható képméret. Ezután meg kell jeleníteni a vizsgálati mintát (VESA FPDM 2.0 szabvány, A112-2F, SET01K), amely nyolc szürkeárnyalatot tartalmaz a feketétől (0 volt) a teljesen fehérig (0,7 volt) (3). A bemenő jelszinteknek meg kell felelniük a VESA videojel-szabvány (VSIS), 1.0 változat, 2002. decemberi 2.0 átdolgozása előírásainak. A vizsgálatot végző szakembernek ezt követően állítania kell (ahol ez lehetséges) a számítógép-monitor fényerőszabályzóját a maximális értékről kiindulva addig, amikor a legkisebb fényerőszintnek megfelelő fekete sáv éppen csak észrevehető (VESA FPDM 2.0 szabvány, 301-3K szakasz). A vizsgálatot végző szakembernek ezt követően meg kell jeleníteni egy teljesen fehér (0,7 volt) fehér keretet tartalmazó vizsgálati mintát (VESA FPDM 2.0 szabvány, A112-2H, L80), amely a teljes képernyő 80 %-át lefedi. Ekkor be kell állítani a kontraszt értéket olyan módon, hogy a képernyő fehér része legalább 100 candela fényerejű legyen négyzetméterenként a VESA FPDM 2.0 szabvány, 302-1 szakasz szerint mérve.

            Minden rögzített képpontú képernyő esetében (pl. LCD és egyéb típusok), meg kell jeleníteni a vizsgálati mintát (VESA FPDM 2.0 szabvány, A112-2F, SET01K), amely nyolc szürkeárnyalatot tartalmaz a feketétől (0 volt) a teljesen fehérig (0,7 volt). A bemenő jelszinteknek meg kell felelniük a VESA videojel szabvány (VSIS), 1.0 változat, 2002. decemberi 2.0 átdolgozása előírásainak. A fényerőszabályzó és kontrasztszabályzó maximális értékre állítása mellett ellenőrizni kell, hogy a fehér és a majdnem fehér szürkeárnyalat egyértelműen megkülönböztethető-e. Ha a fehér és majdnem fehér szürkeárnyalat nem különböztethető meg, akkor a kontrasztszabályzót kell állítani addig, amíg meg nem különböztethetők. A vizsgálatot végző szakembernek ezt követően meg kell jeleníteni egy teljesen fehér (0,7 volt) fehér keretet tartalmazó vizsgálati mintát (VESA FPDM 2.0 szabvány, A112-2H, L80), amely a teljes képernyő 80 %-át lefedi. Ekkor be kell állítani a fényerő értékét olyan módon, hogy a képernyő fehér része legalább 175 candela fényerejű legyen négyzetméterenként a VESA FPDM 2.0 szabvány, 302-1 szakasz szerint mérve. [Ha a számítógép-monitor maximális fényereje kisebb, mint 175 candela négyzetméterenként (pl. 150), akkor a maximális fényerőt kell használni és ezt az értéket jelenteni kell az EPA számára az egyéb szükséges vizsgálati dokumentumokkal együtt. Hasonlóképpen, ha a számítógép-monitor minimális fényereje nagyobb, mint 175 candela négyzetméterenként, (pl. 200), akkor a minimális fényerőt kell használni (pl. 200), ezt az értéket jelenteni kell az EPA számára az Energy Star QPI-nyomtatványon.
         G.   Fénymérési eljárások:
         A fényméréseket, mint például a megvilágítás és fényesség mérését sötétkamra-környezetbe helyezett monitoron fénymérő műszerrel kell elvégezni. A fénymérő műszer használatával a méréseket a számítógép-monitor képernyőjének a középpontjában, erre merőlegesen kell elhelyezni (Lásd VESA FPDM 2.0 szabvány, A115 melléklet). A képernyő mért felületi területének legalább 500 képpontot le kell fednie, kivéve, ha ez a nagyság túlterjed a látható képernyőterület 10 %-ával megegyező oldalú téglalap alakú terület határvonalán (amely esetben ez a határérték alkalmazandó). Ugyanakkor azonban a megvilágított terület semmilyen esetben nem lehet kisebb, mint a fénymérő műszer által mért terület (Lásd VESA FPDM 2.0 szabvány, 301-2H szakasz).
         H.   Képernyőbeállítás és jellemzők:
         A számítógép-monitor vizsgálati termékmintájának jellemzőit a vizsgálat megkezdését megelőzően fel kell jegyezni. Minimálisan az alábbi adatokat kell feljegyezni:

                        Termékmegnevezés/kategória (pl. 17” számítógép-monitor fehér készülékházban)

                        Megjelenítési technológia (pl. CRT, LCD, Plazma)

                        Márkanév/gyártó

                        Típusszám

                        Sorozatszám

                        Névleges feszültség (VAC) és frekvencia (Hz)

                        Látható képátlóméret (inch)

                        Képarány (pl. 4:3)

                        Javasolt képméret (tényleges tesztelt méret) szélesség × magasság

                        Látószög (vízszintes és függőleges, fokokban)

                        Képernyőfrissítési érték (tesztelés folyamán) (Hz)

                        A vizsgálatnál figyelembe vett képpontok száma (vízszintes)

                        A vizsgálatnál figyelembe vett képpontok száma (függőleges)

                        Megadott maximális képfelbontás (vízszintes)

                        Megadott maximális képfelbontás (függőleges)

                        Analóg felület, digitális felület, vagy mindkettő

                        Műszer-információk (pl. jelgenerátor típusa)

               Termékvizsgálati módszerek
         I.   Vizsgálati módszer:
         Az alábbiakban ismertetjük a termékminták bekapcsolt/aktív üzemmódban, alvó/kis energiaigényű üzemmódban és üzemen kívüli/készenléti üzemmódban történő vizsgálatának a lépéseit. A gyártóknak számítógép-monitorjaikat analóg interfész használatával kell vizsgálniuk, kivéve azokat az eseteket, amikor analóg interfész nem áll rendelkezésre (tehát olyan digitális interfészes monitorok esetében, amelyeket ennek a vizsgálati eljárásnak a lefolytatásához csak digitális interfésszel rendelkező monitorként jelöltek meg). A digitális interfészes monitorok feszültségre vonatkozóinformációi a 2. lábjegyzetben találhatók. A vizsgálatot digitális jelgenerátor használatával kell elvégezni.
         Bekapcsolt/aktív üzemmód

                     1.

                     A termékmintát csatlakoztatni kell a tápfeszültség csatlakozóhoz vagy tápegységhez, és a vizsgálóberendezéshez. A külső tápegységgel szállított számítógép-monitorok esetében a külső tápegységet kell használni a vizsgálathoz (a referencia-tápfeszültségforrás helyett).

                     2.

                     Be kell kapcsolni a vizsgáló berendezéseket és megfelelő módon be kell állítani a tápfeszültség-forrás feszültségét és frekvenciáját.

                     3.

                     Ellenőrizni kell a termékminta normál működési állapotát, és az összes felhasználói beállítási értéket a gyári beállított értékeken kell hagyni.

                     4.

                     A termékmintát bekapcsolt/aktív üzemmódba kell kapcsolni a távvezérlővel vagy a készülékházon található főkapcsolóval. Meg kell várni, hogy a készülék elérje a normál üzemi hőmérsékletet (körülbelül 20 perc).

                     5.

                     Be kell állítani a megfelelő megjelenítési üzemmódot. Lásd az Energiafogyasztás vizsgálati körülményei című D. pontban.

                     6.

                     Be kell állítani a sötétkamra-környezetet. Lásd Fénymérési eljárások című G. pontot és a Sötétszoba-környezet című B. pontot.

                     7.

                     Be kell állítani a képméretet és fényességet. Lásd a Fényességvizsgálati minták és eljárások című F. szakaszt a katódsugárcsöves vagy rögzített képpontos megjelentő egységekhez. A fényesség beállítását követően a sötétkamra-környezet fenntartása továbbra már nem szükséges.

                     8.

                     Ellenőrizni kell, hogy a fali csatlakozóaljzat feszültsége megfelel-e az előírásoknak, vagy be kell állítani a váltakozófeszültségű feszültségforrást az A. szakaszban előírt utasítások szerint (pl. 115 V ± 1 %, 60 Hz ± 1 %).

                     9.

                     Be kell állítani a wattmérő műszer áramerősség-tartományát. A kiválasztott teljes skálaérték és az amplitúdótényező szorzatának (Icsúcs/Ieff) nagyobbnak kell lennie, mint az oszcilloszkópon kijelzett csúcsáramerősség értéke.

                     10.

                     A wattmérő műszer kijelzésének stabilizálódása után kell a valós energiafogyasztás értékeit a műszerről leolvasni. A méréseket akkor kell stabilizálódottaknak tekinteni, amikor a 3 perces időtartam folyamán a leolvasott wattértékek változásai nem haladják meg az 1 %-ot. Lásd az Energiafogyasztás-mérési eljárások című E. szakaszban.

                     11.

                     A mért energiafogyasztás-értékeket és a képpont formátumot (vízszintes képpontok x függőleges képpontok) fel kell jegyezni a képpont/watt érték megállapításához.

                     12.

                     A vizsgálati körülményeket és vizsgálati adatokat fel kell jegyezni.

               Alvó/kis áramfelvételű üzemmód (Tápfeszültség bekapcsolva, videojel nincs)

                     1.

                     A bekapcsolt/aktív üzemmódban végzett vizsgálat befejezése után a monitort alvó/kis energiaigényű üzemmódba kell kapcsolni. A beállítás módszerét dokumentálni kell az alvó/kis energiaigényű üzemmód eléréséhez szükséges műveletek sorrendjének feltüntetésével. Be kell kapcsolni a vizsgáló berendezéseket és megfelelően be kell állítani az üzemi értékeket.

                     2.

                     A számítógép-monitort alvó/kis energiaigényű üzemmódban kell hagyni mindaddig, amíg stabilizálódott energiaértékek mérhetők. A mért értékek akkor tekinthetők stabilizálódottaknak, ha a leolvasott wattértékek változásai három perces időtartam alatt nem haladják meg az 1 %-ot. A gyártóknak a készüléknek alvó/kis energiaigényű üzemmódban történő mérésekor figyelmen kívül kell hagyniuk a bemeneti szinkronjel ellenőrzési ciklusát.

                     3.

                     A vizsgálati körülményeket és vizsgálati adatokat fel kell jegyezni. A mérés időtartamának elég hosszúnak kell lennie ahhoz, hogy a helyes átlagérték megfelelően megállapítható legyen (tehát ne csúcsértéket vagy pillanatnyi értéket vegyenek figyelembe). Ha a készülék többféle kézi kiválasztású alvó üzemmódba kapcsolható, a méréseket az ilyen üzemmódok közül a legnagyobb energiafogyasztású üzemmódban kell elvégezni. Ha az ilyen üzemmódok kapcsolása automatikusan történik, akkor a mérést elég hosszú időtartamon keresztül kell végezni ahhoz, hogy az összes üzemmódot lefedő helyes átlagérték megfelelően megállapítható legyen.

               Üzemen kívüli/készenléti üzemmód (Tápfeszültség kikapcsolva)

                     1.

                     Az alvó/kis energiaigényű üzemmód vizsgálatát követően a számítógép-monitort üzemen kívüli/készenléti üzemmódba kell kapcsolni. Ha a készüléken csak egy tápfeszültség-kapcsoló található (tehát egy készenléti kapcsoló vagy egy hálózati kapcsoló), azt a kapcsolót kell működtetni, ha pedig két tápfeszültség-kapcsoló (tehát egy készenléti kapcsoló és egy hálózati kapcsoló), akkor a készenléti kapcsolót kell működtetni. A beállítás módszerét dokumentálni kell az üzemen kívüli/készenléti üzemmód eléréséhez szükséges műveletek sorrendjének feltüntetésével. Be kell kapcsolni a vizsgáló berendezéseket és megfelelően be kell állítani az üzemi értékeket.

                     2.

                     A számítógép-monitort üzemen kívüli/készenléti üzemmódban kell hagyni mindaddig, amíg stabilizálódott energiaértékek nem mérhetők. A mért értékek akkor tekinthetők stabilizálódottaknak, ha a leolvasott wattértékek változásai három perces időtartam alatt nem haladják meg az 1 %-ot. A gyártóknak a készüléknek üzemen kívüli/készenléti üzemmódban történő mérésekor figyelmen kívül kell hagyniuk a bemeneti szinkronjel ellenőrzési ciklusát.

                     3.

                     A vizsgálati körülményeket és vizsgálati adatokat fel kell jegyezni. A mérés időtartamának elég hosszúnak kell lennie ahhoz, hogy a helyes átlagérték megfelelően megállapítható legyen (tehát ne csúcsértéket vagy pillanatnyi értéket vegyenek figyelembe).

               A termékek vizsgálatának dokumentálása
         J.   A megfelelő minősítéssel rendelkező termékek adatainak benyújtása:
         A partnereknek az Energy Star iránymutatásokban előírt követelményeket kielégítő termékekhez saját maguknak kell a QPI-nyomtatvány kitöltésével kiállítaniuk és benyújtaniuk a megfelelőségi igazolást. Az Energy Star követelményeket kielégítő termékek listáit az új és a megszüntetett termékek feltüntetésével évente kell benyújtani, vagy ha a gyártó azt szükségesnek tartja, annál rövidebb időközönként.
         5.   Felhasználói interfész:
         A gyártók számára kifejezetten ajánlott, hogy termékeik tervezésében használják fel a Power Management Controls projekt keretében a felhasználói interfészekkel kapcsolatosan kidolgozott szabványokat, hogy a teljesítményszabályozás az összes elektronikus berendezésben egyöntetűbb legyen. Ezzel a projekttel kapcsolatos információ a http://eetd.LBL.gov/Controls címen található.
         6.   Hatályba lépés napja
         Ezek a műszaki előírások az alábbi napokon lépnek hatályba:

                     A.

                        Ezen előírás szerinti 1. szint alá tartozó termékek:

                     Az előírás szerinti 1. szint 2005. január 1-jén lép hatályba. Minden 2005. január 1-jei vagy azt követő gyártási dátumú terméknek ki kell elégítenie az új követelményeket ahhoz, hogy az Energy Star minősítést megkaphassa (a korábbi változat hatálya alatt megfelelt minősítéssel rendelkező utólagos szállításokat is beleértve).

                     B.

                        Ezen előírás szerinti 2. szint alá tartozó termékek esetében:

                     Az előírás a második része, a 2. szint 2006. január 1-jén lép hatályba. A 2. szint előírásai a 2006. január 1-jei vagy azt követő gyártási dátumú termékek vonatkozásában alkalmazandók.

                     C.

                     A gyártási dátum azt a dátumot jelenti (pl. év és hónap megjelölésével), amelyen az adott terméket készre összeszerelték.

         (1)  Ez a meghatározás összhangban van az IEC 62301: Elektromos háztartási eszközök – Készenléti energiafogyasztás mérése c., 2004. márciusi szabvánnyal.

         (2)  Tápfeszültség: A gyártók annak a piacnak az előírásai szerint vizsgálják számítógép-monitorjaikat, amelyiken az adott típusokat értékesíteni fogják. A gyártók kötelesek gondoskodni arról, hogy az egyes térségekben Energy Star minősítéssel piacra bocsátott és értékesített termékeik energiafogyasztási szintjei ne haladják meg az adott térségre kibocsátott Megfelelőségi Termékinformácós Nyomtatványon (Qualifying Product Information, QPI) feltüntetett (és az Energy Star adatbázisban tárolt) küszöbértékeket. Olyan termékeken, amelyeket több nemzetközi piacon értékesítenek, és amelyek ezért több névleges bemeneti tápfeszültség-értékkel rendelkeznek, a gyártó köteles vizsgálni az összes feszültségértéket és energiafogyasztási szintet, ha az ilyen termékeket Energy Star minősítéssel kívánja értékesíteni az érintett piacokon. Ha például egy gyártó, aki ugyazt a típusú számítógép-monitort az Egyesült Államokban és Európában is értékesíti, köteles megmérni és feltüntetni az energiafogyasztást bekapcsolt, alvó és mélyen alvó üzemmódokban 115 volt/60 Hz és 230 volt/50 Hz tápfeszültség értéken is.

         (3)  A csak digitális felületű monitorok esetében a kép fényerejének megfelelő feszültségértékek (0–0,7 volt):

                  0 volt (fekete) = 0 beállítás

                  0,1 volt (sötétszürke árnyalatú analóg) = 36 digitális szürke

                  0,7 volt (teljesen fehér analóg) = 255 digitális szürke

            Megjegyzendő, hogy a digitális felülettel kapcsolatos jövőbeli műszaki jellemzők bővülhetnek, de minden esetben a 0 volt a fekete színnek felel meg és maximális érték fehér, 0,1 volt a maximális érték egy hetedének felel meg.


title: A Tanács 2014/380/KKBP határozata ( 2014. június 23. ) a líbiai helyzetre tekintettel hozott korlátozó intézkedésekről szóló 2011/137/KKBP határozat módosításáról

text:
               24.6.2014

               HU

               Az Európai Unió Hivatalos Lapja

               L 183/52

         A TANÁCS 2014/380/KKBP HATÁROZATA
   (2014. június 23.)
   a líbiai helyzetre tekintettel hozott korlátozó intézkedésekről szóló 2011/137/KKBP határozat módosításáról
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 29. cikkére,
   mivel:

               (1)

               A Tanács 2011. február 28-án elfogadta a líbiai helyzetre tekintettel hozott korlátozó intézkedésekről szóló 2011/137/KKBP határozatot (1).

               (2)

               Az Egyesült Nemzetek Biztonsági Tanácsa 2014. március 19-én elfogadta a 2146 (2014) sz. határozatot (a továbbiakban: a 2146 (2014) ENSZ BT-határozat), amelyben engedélyezi, hogy az ENSZ tagállamai a nyílt tengeren ellenőrizzék az 1970 (2011) ENSZ BT-határozat 24. pontja értelmében létrehozott bizottság által megjelölt hajókat.

               (3)

               A 2146 (2014) ENSZ BT-határozat előírja, hogy a megjelölt hajók lobogó szerinti államainak meg kell tenniük az ahhoz szükséges intézkedéseket, hogy utasítsák ezeket a hajókat, hogy a fedélzetükre ne rakodják fel, ne szállítsák, illetve ne rakodják ki a Líbiából jogellenesen kivitt nyersolajat, amennyiben a líbiai kormány kapcsolattartó pontjától nem érkezik erre vonatkozó utasítás.

               (4)

               A 2146 (2014) ENSZ BT-határozat ezenkívül előírja, hogy az ENSZ tagállamainak meg kell tenniük az ahhoz szükséges intézkedéseket, hogy a megjelölt hajóknak megtiltsák a kikötőikbe való belépést, kivéve, ha a belépés az ellenőrzés céljából szükséges, vagy veszélyhelyzet esetén, illetve a hajó Líbiába való visszatérése esetén.

               (5)

               A 2146 (2014) ENSZ BT-határozat emellett előírja, hogy a megjelölt hajók számára tilos ellátási szolgáltatást nyújtani – így például üzemanyag-ellátást vagy ellátmányozást –, illetve bármely más módon kiszolgálni őket.

               (6)

               A 2146 (2014) ENSZ BT-határozat azt is előírja, hogy nem végezhetők pénzügyi tranzakciók a megjelölt hajók fedélzetén lévő, Líbiából származó nyersolaj vonatkozásában.

               (7)

               A Tanács a 2011/137/KKBP határozattal összhangban elvégezte a személyek és szervezetek említett határozat II. és IV. mellékletében foglalt jegyzékének teljes felülvizsgálatát.

               (8)

               Naprakésszé kell tenni a 2011/137/KKBP határozat IV. mellékletében foglalt, személyek és szervezetek jegyzékében szereplő egyik szervezet azonosító adatait.

               (9)

               Már nem indokolt két szervezetnek a 2011/137/KKBP határozat IV. mellékletében foglalt, személyek és szervezetek jegyzékében való szerepeltetése.

               (10)

               A 2011/137/KKBP határozatot ezért ennek megfelelően módosítani kell,

         ELFOGADTA EZT A HATÁROZATOT:
   1. cikk
   A 2011/137/KKBP határozat a következőképpen módosul:

               1.

               A határozat a következő cikkekkel egészül ki:
               „4b. cikk
               (1)   A tagállamok a 2146 (2014) ENSZ BT-határozat 5–9. pontjával összhangban a nyílt tengeren ellenőrizhetik a megjelölt hajókat, és ennek során – az adott esetben alkalmazandó nemzetközi humanitárius jog és nemzetközi emberi jogi normák maradéktalan tiszteletben tartása mellett – minden olyan intézkedést alkalmazhatnak, amely arányos a konkrét körülményekhez képest, valamint utasíthatják a hajót, hogy tegye meg a megfelelő intézkedéseket ahhoz, hogy – a líbiai kormány beleegyezésével és a líbiai kormánnyal egyeztetve – visszajuttassa a nyersolajat Líbiának.
               (2)   Az (1) bekezdésben említett ellenőrzés megkezdését megelőzően a tagállamoknak kérniük kell a hajó lobogó szerinti államának beleegyezését.
               (3)   Az (1) bekezdésben említett ellenőrzést végző tagállamok haladéktalanul jelentést nyújtanak be az ellenőrzésről a bizottságnak, amelyben releváns információknak kell szerepelniük, köztük a hajó lobogó szerinti állama beleegyezésének megszerzésére tett erőfeszítéseknek is.
               (4)   Az (1) bekezdésben említett ellenőrzést végző tagállamok gondoskodnak arról, hogy az ellenőrzéseket hadihajók vagy valamely állam tulajdonában álló vagy általa üzemeltetett, kizárólag nem kereskedelmi kormányzati célra használt hajók végezzék.
               (5)   A nem megjelölt hajók vonatkozásában és az (1) bekezdésben említett helyzettől eltérő esetekben az (1) bekezdés nem érinti a tagállamoknak a nemzetközi jog szerinti jogait, kötelezettségeit és feladatait, beleértve az Egyesült Nemzetek Tengerjogi Egyezménye alapján fennálló jogokat és kötelezettségeket, így például azt az általános elvet, hogy a nyílt tengeren a lobogó szerinti állam kizárólagos joghatósággal rendelkezik a hajói felett.
               (6)   Az V. mellékletben szerepelnek az (1) bekezdésben említett, a Biztonsági Tanács vagy a bizottság által a 2146 (2014) ENSZ BT-határozat 11. pontjának megfelelően megjelölt hajók.
               4c. cikk
               (1)   Az a tagállam, amely valamely megjelölt hajó lobogó szerinti állama, utasítja a szóban forgó hajót, hogy a fedélzetére ne rakodja fel, ne szállítsa, illetve ne rakodja ki a Líbiából jogellenesen kivitt nyersolajat, amennyiben a líbiai kormány kapcsolattartó pontjától nem érkezik a 2146 (2014) ENSZ BT-határozat (3) bekezdésében említettek szerinti utasítás.
               (2)   A tagállamok a megjelölt hajóktól megtagadják a kikötőikbe való belépést, kivéve, ha a belépés az ellenőrzés céljából szükséges, vagy veszélyhelyzet esetén, illetve a Líbiába való visszatérés esetén.
               (3)   A tagállamok állampolgárainak vagy a tagállamok területéről tilos ellátási szolgáltatást – így például üzemanyag-ellátást vagy ellátmányozást – nyújtani a megjelölt hajók számára, illetve bármely más módon kiszolgálni őket.
               (4)   A (3) bekezdés nem alkalmazandó, amennyiben az adott tagállam illetékes hatósága azt állapítja meg, hogy e szolgáltatások nyújtása humanitárius okokból szükséges, vagy hogy a hajó visszatér Líbiába. Az érintett tagállam értesíti a bizottságot ezekről az engedélyekről.
               (5)   A tagállamok állampolgárainak vagy a tagállamok területéről tilos pénzügyi tranzakciókat végezni a megjelölt hajók fedélzetén lévő, Líbiából jogellenesen kivitt nyersolaj vonatkozásában.
               (6)   Az V. mellékletben szerepelnek az (1), a (2), a (3) és az (5) bekezdésben említett, a Biztonsági Tanács vagy a bizottság által a 2146 (2014) ENSZ BT-határozat 11. pontjának megfelelően megjelölt hajók.”

               2.

               A 8. cikk (1) bekezdésének helyébe a következő szöveg lép:
               „(1)   A Tanács a Biztonsági Tanács vagy a bizottság által meghatározottak alapján végrehajtja az I., a III. és az V. melléklet módosításait.”

               3.

               A határozat a következő cikkel egészül ki:
               „9b. cikk
               Amennyiben a Biztonsági Tanács vagy a bizottság megjelöl valamely, a 4b. cikk (1) bekezdésében, és a 4c. cikk (1), (2), (3) és (5) bekezdésében említett hajót, a Tanács felveszi azt az V. mellékletbe.”.

         2. cikk
   A 2011/137/KKBP határozatba V. mellékletként be kell illeszteni e határozat I. mellékletét.
   3. cikk
   A 2011/137/KKBP határozat IV. melléklete az e határozat II. mellékletében foglaltaknak megfelelően módosul.
   4. cikk
   Ez a határozat az Európai Unió Hivatalos Lapjában való kihirdetésének napján lép hatályba.

      Kelt Luxembourgban, 2014. június 23-án.

            a Tanács részéről

            az elnök

         C. ASHTON

      (1)  HL L 58., 2011.3.3., 53. o.

      I. MELLÉKLET

            „V. MELLÉKLET
            A 4b. CIKK (1) BEKEZDÉSÉBEN, ÉS A 4c. CIKK (1), (2), (3) ÉS (5) BEKEZDÉSÉBEN EMLÍTETT HAJÓK JEGYZÉKE
            …”

      II. MELLÉKLET
      A 2011/137/KKBP határozat IV. melléklete a következőképpen módosul:

                  1.

                  A „Capitana Seas Limited” szervezetre vonatkozó bejegyzés helyébe a következő bejegyzés lép:

                              Név

                              Azonosító adatok

                              A jegyzékbe vétel okai

                              A jegyzékbe vétel időpontja

                              „36.

                              Capitana Seas Limited (Capitana Seas Társaság)

                              A Brit Virgin-szigeteken bejegyzett, Saadi Qadhafi tulajdonában lévő társaság.

                              2011.4.12.”

                  2.

                  A következő szervezetekre vonatkozó bejegyzéseket el kell hagyni:

                              —

                              Libyan Holding Company for Development and Investment (Líbiai Fejlesztési és Beruházási Társaság),

                              —

                              Dalia Advisory Limited (LIA sub) (Dalia Tanácsadó Társaság).


title: 2014/589/EU: Az Európai Parlament határozata ( 2014. április 3. ) az Európai Innovációs és Technológiai Intézet 2012-es pénzügyi évre szóló költségvetésének végrehajtására vonatkozó mentesítésről

text:
               5.9.2014

               HU

               Az Európai Unió Hivatalos Lapja

               L 266/232

         AZ EURÓPAI PARLAMENT HATÁROZATA
   (2014. április 3.)
   az Európai Innovációs és Technológiai Intézet 2012-es pénzügyi évre szóló költségvetésének végrehajtására vonatkozó mentesítésről
   (2014/589/EU)
   AZ EURÓPAI PARLAMENT,

               —

               tekintettel az Európai Innovációs és Technológiai Intézet 2012-es pénzügyi évre vonatkozó végleges éves beszámolójára,

               —

               tekintettel az Európai Innovációs és Technológiai Intézet 2012-es pénzügyi évre vonatkozó éves beszámolójáról szóló számvevőszéki jelentésre, az intézet válaszaival együtt (1),

               —

               tekintettel a Tanács 2014. február 18-i ajánlására (05849/2014 – C7-0054/2014),

               —

               tekintettel az Európai Unió működéséről szóló szerződés 319. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (2) és különösen annak 185. cikkére,

               —

               tekintettel az Unió általános költségvetésére alkalmazandó pénzügyi szabályokról és az 1605/2002/EK, Euratom tanácsi rendelet hatályon kívül helyezéséről szóló, 2012. október 25-i 966/2012/EU, Euratom európai parlamenti és tanácsi rendeletre (3) és különösen annak 208. cikkére,

               —

               tekintettel az Európai Innovációs és Technológiai Intézet létrehozásáról szóló, 2008. március 11-i 294/2008/EK európai parlamenti és tanácsi rendeletre (4) és különösen annak 21. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (5),

               —

               tekintettel a 966/2012/EU, Euratom európai parlamenti és tanácsi rendelet (6) 208. cikkében említett szervekre vonatkozó pénzügyi keretszabályzatról szóló, 2013. szeptember 30-i 1271/2013/EU felhatalmazáson alapuló bizottsági rendeletre és különösen annak 108. cikkére,

               —

               tekintettel eljárási szabályzata 77. cikkére és VI. mellékletére,

               —

               tekintettel a Költségvetési Ellenőrző Bizottság jelentésére (A7-0234/2014),

               1.

               megadja a mentesítést az Európai Innovációs és Technológiai Intézet igazgatójának az intézet 2012-es pénzügyi évre szóló költségvetésének végrehajtására vonatkozóan;

               2.

               megjegyzéseit a mellékelt állásfoglalásban foglalja össze;

               3.

               utasítja elnökét, hogy továbbítsa ezt a határozatot, valamint az annak szerves részét képező állásfoglalást az Európai Innovációs és Technológiai Intézet igazgatójának, a Tanácsnak, a Bizottságnak és a Számvevőszéknek, és gondoskodjon az Európai Unió Hivatalos Lapjában (L sorozat) való közzétételéről.

            az elnök

         Martin SCHULZ

            a főtitkár

         Klaus WELLE

      (1)  HL C 365., 2013.12.13., 142. o.

      (2)  HL L 248., 2002.9.16., 1. o.

      (3)  HL L 298., 2012.10.26., 1. o.

      (4)  HL L 97., 2008.4.9., 1. o.

      (5)  HL L 357., 2002.12.31., 72 o.

      (6)  HL L 328., 2013.12.7., 42. o.


title: 2014/412/EU: A Tanács határozata ( 2014. június 24. ) az Európai Gazdasági és Szociális Bizottság egy német tagjának kinevezéséről

text:
               28.6.2014

               HU

               Az Európai Unió Hivatalos Lapja

               L 190/83

         A TANÁCS HATÁROZATA
   (2014. június 24.)
   az Európai Gazdasági és Szociális Bizottság egy német tagjának kinevezéséről

      (2014/412/EU)

   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 302. cikkére,
   tekintettel a német kormány javaslatára,
   tekintettel az Európai Bizottság véleményére,
   mivel:

               (1)

               A Tanács 2010. szeptember 13-án elfogadta az Európai Gazdasági és Szociális Bizottság tagjainak a 2010. szeptember 21-től2015. szeptember 20-ig terjedő időtartamra történő kinevezéséről szóló 2010/570/EU, Euratom határozatot (1).

               (2)

               Dr Sabine HEPPERLE hivatali idejének lejártát követően az Európai Gazdasági és Szociális Bizottság egy tagjának helye megüresedett,

         ELFOGADTA EZT A HATÁROZATOT:
   1. cikk
   A Tanács dr. Günter LAMBERTZ-t (Leiter des Büros des DIHK bei der EU) a hivatali idő hátralévő részére, azaz 2015. szeptember 20-ig az Európai Gazdasági és Szociális Bizottság tagjává nevezi ki.
   2. cikk
   Ez a határozat az elfogadásának napján lép hatályba.

      Kelt Luxembourgban, 2014. június 24-én.

            a Tanács részéről

            az elnök

         E. VENIZELOS

      (1)  HL L 251., 2010.9.25., 8. o.